smcproject/ml-wiki-sentences huggingface dataset:
1984 ആയപ്പോഴെയ്ക്കും 900,000 കുട്ടികൾ സ്കൂളുകളിലും 107,000 കുട്ടികൾ കോളജുകളിലും പഠിച്ചു.
2005ൽ, 97% കുട്ടികൾ പ്രാഥമിക വിദ്യാലയങ്ങളിലും 66% കുട്ടികൾ ഹയർ സെക്കന്ററി തലത്തിലും പഠിച്ചു.
2011-2012 അദ്ധ്യന വർഷത്തിലെ യുനെസ്കോയുടെ ഇൻസ്റ്റിട്യ്യൂട്ട് ഓഫ് സ്റ്റാറ്റിസ്റ്റിക്സിന്റെ കണക്കുപ്രകാരം കുട്ടികൾ സെൻസസ് പ്രാഥമിക വിദ്യാലയം 3.452.000 ലോവർ സെക്കന്ററി സ്കൂൾ 3.240.000 അപ്പർ സെക്കന്ററി സ്കൂൾ 1.333.000 ആകെ 8.023.000 അവലംബം കൂടുതൽ വായനയ്ക്ക് Aimeur, Roza.
" Project-Based Learning in the Algerian Secondary School Syllabuses and Textbooks " ( Archived 2015-11-23 at the Wayback Machine . ; Degree of Magister in English).
Mouloud Mammeri University of Tizi-Ouzou.
ഇതും കാണൂ List of universities in Algeria
അൾജീരിയൻ സിനിമ
വടക്കേ ആഫ്രിക്കൻ രാജ്യമായ അൾജീരിയയുടെ സിനിമാ വ്യവസായത്തെ അൾജീരിയൻ സിനിമ സൂചിപ്പിക്കുന്നു.
ഫ്രഞ്ച് കോളനിവൽക്കരണ കാലഘട്ടത്തിൽ, സിനിമകളെ ഫ്രഞ്ച് കൊളോണിയൽ ഭരണകൂടത്തിന്റെ പ്രചരണ ഉപകരണമായി ഉപയോഗിച്ചിരുന്നു.
അൾജീരിയയിൽ ചിത്രീകരിക്കപ്പെടുകയും പ്രാദേശിക ജനങ്ങൾ വീക്ഷിക്കുകയും ചെയ്തെങ്കിലും ഈ കാലഘട്ടത്തിലെ ഭൂരിഭാഗം അൾജീരിയൻ സിനിമകളും  യൂറോപ്യൻമാരാണ്  സൃഷ്ടിച്ചത്.
കൊളോണിയൽ പ്രചരണ ഫിലിമുകൾ പലപ്പോഴും കോളനിയൻ ജീവിതത്തിന്റെ ഒരു സ്ഥിരസങ്കല്പമായി മാറി.
ബഹുഭാര്യത്വം പ്രാദേശിക സംസ്കാരവും ചിത്രങ്ങളിൽ കാണപ്പെടുന്നു.
അത്തരം ഒരു സിനിമക്ക് ഉദാഹരണമാണ് 1928 ലെ ആൽബർട്ട് ഡ്യൂറകിന്റെ ലേ ഡിസയർ .
അൾജീരിയൻ സിനിമയുടെ ഉദയം
1962-ൽ അൾജീരിയ ഒരു സ്വതന്ത്ര രാജ്യമായി മാറി.
1960 കളിലും 1970 കളിലും അൾജീരിയൻ സിനിമകളിൽ ശ്രദ്ധ നേടിയ ഒരു വിഷയം കൂടിയാണ് ഇത്.
മുഹമ്മദ് ലഖ്ദാർ-ഹമീനയുടെ സഭാവിശ്വാസ സിനിമയായ 1967-ലെ ദി വിൻഡ്സ് ഓഫ് ദ ഓറെസ് ഒരു ഗ്രാമീണ കർഷക കുടുംബത്തെ കൊളോണിയലിസവും യുദ്ധവും നശിപ്പിച്ച കഥ പറയുന്നു.
1967-ലെ കാൻ അന്താരാഷ്ട്ര ചലച്ചിത്രമേളയിൽ മികച്ച ഫിലിം അവാർഡ് ഈ സിനിമ നേടി.
അൾജീരിയയ്ക്ക് പുറത്ത്, ഈ കാലഘട്ടത്തിലെ ഏറ്റവും പ്രസിദ്ധമായ സിനിമകളിൽ ഒന്നാണ് 1966-ലെ ദി ബാറ്റിൽ ഓഫ് അൽജിയേഴ്സ് , അൾജീരിയൻ-ഇറ്റാലിയൻ സിനിമ, മൂന്നു ഓസ്കാർ നോമിനേഷനുകൾ നേടി.
ഈ കാലഘട്ടത്തിലെ  അൾജീരിയൻ സിനിമയുടെ മറ്റ് ഉദാഹരണങ്ങൾ
1970-ൽ അഹമ്മദ് റച്ചെടി സംവിധാനം ചെയ്ത ദി ഓപിയം ആൻഡ് ദി സ്റ്റിക്ക് , 1972-കളിൽ അമർ ലാസ്ക്രി സംവിധാനം ചെയ്ത പെട്രോൾ ഇൻ ദി ഈസ്റ്റ് , അഹമ്മദ് ലള്ളേം സംവിധാനം ചെയ്ത പ്രൊഹിബിറ്റഡ് ഏരിയ ,  1975-ൽ മുഹമ്മദ് ലഖ്ദാർ-ഹമീന സംവിധാനം ചെയ്ത ക്രോണിക്കിൾ ഓഫ് ദി ഇയർസ് ഓഫ് ഫയർ , 1963-ലെ യുദ്ധാനന്തര പ്രശ്നങ്ങളെക്കുറിച്ചുള്ള കോസ്റ്റ-ഗാവ്രസിന്റെ ഓസ്കാർ വിന്നിങ് ഡോക്യുമെന്ററിയായ പീപ്പ്ൾ എൻ മാർഷെ തുടങ്ങിയവയാണ്.
സമകാലിക ചലച്ചിത്രം
1980 കളിൽ അൾജീരിയൻ സിനിമ ഇടിഞ്ഞു.
പ്രധാന നിർമ്മാണങ്ങൾ അപൂർവമായി.
അൾജീരിയൻ സിനിമയ്ക്ക് സർക്കാർ തലത്തിൽ  സബ്സിഡി പ്രഖ്യാപിച്ചു.
എന്നിട്ടും, അറബി ഭാഷയിൽ ചിത്രീകരിച്ച മുഹമ്മദ് ഔകാസ്സിയുടെ 1994-ലെ കോമഡി ചിത്രമായ കാർണിവൽ ഫൈ ഡാച്ചറ പോലെയുള്ള കുറച്ച്‌ ചിത്രങ്ങൾ മാത്രമേ വിജയിച്ചിട്ടുള്ളൂ.
തുടർന്ന്, 1996-ൽ സംവിധായകൻ മെർസാക് അള്ളോക്ഷേയുടെ അത്മാനെ  അലിയേറ്റും സലൂട്ട് കസിനും ഈ കാലഘട്ടത്തിൽ പുറത്തിറങ്ങി.
ഇവയും കോമഡി ചിത്രങ്ങളായിരുന്നു.
ഇതും കാണുക List of Algerian films Centre Algerien de la Cinematographie Cinema of the world Culture of Algeria അവലംബം പുറത്തുനിന്നുള്ള കണ്ണികൾ Guy Austin, Algerian National Cinema , Manchester University Press, 2012, ISBN 978-0-7190-7993-1 978-0-7190-7993-1
അൾജിയേഴ്സ് ഇംഗ്ലീഷ് വിലാസം https://ml.wikipedia.org/wiki/Algiers
അൾജീരിയയുടെ തലസ്ഥാനമാണ് അൾജിയേഴ്സ് .
രാജ്യത്തെ ഏറ്റവും വലിയ നഗരവും ഇതു തന്നെ.
മഘ്രെബ് പ്രദേശത്തെ ഏറ്റവും വലിയ രണ്ടാമത്തെ നഗരവും (കാസബ്ലാങ്കക്ക് പിന്നിലായി) ഇതാണ്.
1998  കനേഷുമാരി പ്രകാരം 1,519,570 ആണ് ഇവിടുത്തെ ജനസംഖ്യ.
മെഡിറ്ററേനിയൻ കടലിലെ ഒരു ഉൾക്കടലിന്റെ പടിഞ്ഞാറ് ഭാഗത്താണ് ഈ നഗരം സ്ഥിതി ചെയ്യുന്നത്.
ലോകത്തിലെ ജീവിക്കാൻ ഒട്ടും അനുയോജ്യമല്ലാത്ത തലസ്ഥാന നഗരങ്ങളിലൊന്നായി ഇത് കണക്കാക്കപ്പെടുന്നു.
അവലംബം ↑ Population of the city proper accoding to the 1998 census (via citypopulation.de) ↑ UN World Urbanization Prospects
ആംഗലേയ മധ്യമങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആംഗലേയ ഭാഷാ അക്ഷരമാലയിൽ നിന്നും കടന്നുവന്ന പ്രത്യേകതരം ഉച്ചാരണത്തോടു കൂടിയ വർണ്ണങ്ങളാണ് ആംഗലേയ മധ്യമങ്ങൾ.
നവ മലയാളം ഭാഷയിൽ തത്ഭവ തത്സമ വാക്കുകൾ എഴുതുന്നതിന് ഇവയെ പൊതുവായും ഉപയോഗിക്കുന്നു.
കൂടാതെ ലക്ഷദീപിലെ മലയാളം ഭാഷയിൽ "പ" എന്ന വർണ്ണം നിലനിൽക്കുന്നില്ല, പ എന്ന വർണത്തിനു ബദലായി "ܦܘ" എന്ന വർണ്ണമാണ് ഉച്ചരിക്കപ്പെടുന്നത്
ആം കോർടെക്സ്-എ 9 ഇംഗ്ലീഷ് വിലാസം https://ml.wikipedia.org/wiki/ARM_Cortex-A9
ARMv7-A ആർക്കിടെക്ചർ നടപ്പിലാക്കുന്ന ആം ഹോൾഡിങ്‌സ് ലൈസൻസുള്ള 32-ബിറ്റ് പ്രോസസർ കോർ ആണ് ആം കോർടെക്സ്-എ 9 എം‌പി‌കോർ .
4 കാഷെ-കോഹെറന്റ് കോറുകൾ വരെ നൽകുന്ന ഒരു മൾട്ടികോർ പ്രോസസറാണിത്.
കോർടെക്സ്-എ9 കോറിന്റെ പ്രധാന സവിശേഷതകൾ ഇവയാണ്: ഔട്ട് ഓഫ് ഓഡർ സ്പെകുലേറ്റീവ് പ്രശ്നത്തിന് ഒബിസി എക്സിക്യൂഷൻ 2.50 DMIPS / MHz / കോർ നൽകുന്ന 8-ഘട്ട  പൈപ്പ് ലൈൻ.
ഓരോ നിർദ്ദേശത്തിനും 16 പ്രവർത്തനങ്ങൾ വരെ ചെയ്യുന്ന നിയോൺ സിംഡ് ഇൻസ്ട്രക്ഷൻ സെറ്റ് എക്സ്റ്റൻഷൻ ഉണ്ട് (ഇഷ്ടാനുസൃതം ചെയ്യാവുന്നത്).
ഉയർന്ന പ്രവർത്തനം :- വിഎഫ്പിവി3(VFPv3) ഫ്ലോട്ടിംഗ് പോയിൻറ് യൂണിറ്റ് മുമ്പത്തെ ആം എഫ്പിയു (ARM FPU) കളുടെ പ്രവർത്തനം ഇരട്ടിയാക്കുന്നു (ഓപ്ഷണൽ).
തമ്പ്-2 ഇൻ‌സ്ട്രക്ഷൻ സെറ്റ് എൻ‌കോഡിംഗ് പ്രവർത്തനത്തെ കാര്യമായി സ്വാധീനിക്കാത്ത പ്രോഗ്രാമുകളുടെ വലിപ്പം കുറയ്‌ക്കുന്നു.
ട്രസ്റ്റ് സോൺ സുരക്ഷാ വിപുലീകരണങ്ങൾ.
ജാവ എക്സിക്യൂഷന് ജാസെൽ ഡിബിഎക്സ്(Jazelle DBX) പിന്തുണ.
ഇൻ‌സ്ട്രക്ഷൻ എക്സിക്യൂഷന്റെ നുഴഞ്ഞുകയറാതെയുള്ള(non-instrusive) കണ്ടെത്തലിനായി പ്രോഗ്രാം ട്രേസ് മാക്രോസെല്ലും കോർസൈറ്റ് ഡിസൈൻ കിറ്റും ഉപയോഗിക്കുന്നു.
എൽ 2 കാഷെ കൺട്രോളർ (0–4 എംബി).
മൾട്ടി കോർ പ്രോസസ്സിംഗ്.
ടി‌എസ്‌എം‌സി 40 ജി ഹാർഡ് മാക്രോ നടപ്പാക്കൽ സാധാരണയായി 2 ജിഗാഹെർട്‌സിൽ പ്രവർത്തിക്കുന്നുവെന്ന് എആർ‌എം സമർത്ഥിക്കുന്നു; ഒരു ടി‌എസ്‌എം‌സി 65 നാനോമീറ്റർ (എൻ‌എം) ജനറിക് പ്രോസസ്സിൽ രൂപകൽപ്പന ചെയ്യുമ്പോൾ ഒരൊറ്റ കോർ (കാഷെ ഒഴികെ) 1.5 എംഎം 2 ൽ താഴെയാണ് , കൂടാതെ 1 ജിഗാഹെർട്സ് വേഗതയിൽ ക്ലോക്ക് ചെയ്യാൻ കഴിയും, ഇത് ഓരോ കോറിനും 250 mV യിൽ കുറവാണ്.
ചിപ്പുകൾ MediaTek M6575
സിസ്റ്റം ഓൺ ചിപ്പ് (SoC) ഉപകരണങ്ങളിൽ ഉൾപ്പെടെ കോർടെക്സ്-എ 9 കോർ നടപ്പിലാക്കുന്നു: ആൾട്ടേര സിസ്റ്റം ഓൺ ചിപ്പ് (SoC)FPGA എഎം ലോജിക് AML8726-M ആപ്പിൾ എ 5, എ 5 എക്സ് ബ്രോഡ്കോം BCM11311 (പേഴ്സണ ICE) അവലംബം ↑ ↑ ↑ ↑ ↑ ↑ Ibh ↑
ആം ഹോൾഡിങ്‌സ് ഇംഗ്ലീഷ് വിലാസം https://ml.wikipedia.org/wiki/ARM_Holdings
ഒരു ബ്രിട്ടീഷ് ബഹുരാഷ്ട്ര സെമികണ്ടക്ടർ , സോഫ്റ്റ് വെയർ എന്നിവയുടെ ഡിസൈൻ കമ്പനിയാണ് ആം ഹോൾഡിംഗ്സ് (ARM).
സോഫ്റ്റ്ബാങ്ക് ഗ്രൂപ്പിന്റെ  ഉടമസ്ഥതയിലുള്ള ഈ കമ്പനിയുടെ ആസ്ഥാനം കേംബ്രിഡ്ജിലാണ് .
ആം ഹോൾഡിംഗ്സിന്റെ പ്രാഥമിക ബിസിനസ് ആം പ്രോസസ്സർ ഡിസൈൻ ചെയ്യുന്നതിലാണ്.
അതുകൂടാതെ DS-5, റിയൽ‌വ്യൂ, കെയ്‌ൽ എന്നിവയുടെ ബ്രാൻഡുകൾ, സിസ്റ്റങ്ങളും പ്ലാറ്റ്‌ഫോമുകളും, സിസ്റ്റം-ഓൺ-എ-ചിപ്പ് (SoC) ഇൻഫ്രാസ്ട്രക്ചർ, സോഫ്റ്റ്‌വേർ എന്നിവയ്‌ക്ക് കീഴിലുള്ള സോഫ്റ്റ്‌വെയർ വികസന ഉപകരണങ്ങളും ഇത് രൂപകൽപ്പന ചെയ്തുവരുന്നു.
ഒരു "ഹോൾഡിംഗ്" കമ്പനി എന്ന നിലയിൽ, മറ്റ് കമ്പനികളുടെ ഓഹരികളും ഇതിലുണ്ട്.
ഇത് മൊബൈൽ ഫോണുകളിലെയും (സ്മാർട്ട്‌ഫോണുകൾ അല്ലെങ്കിൽ മറ്റെന്തെങ്കിലും) ടാബ്‌ലെറ്റ് കമ്പ്യൂട്ടറുകളിലെയും പ്രോസസ്സറുകൾക്ക് വിപണിയിൽ ആധിപത്യമുള്ളതായി കണക്കാക്കപ്പെടുന്നു.
ഈ കമ്പനി ഏറ്റവും അറിയപ്പെടുന്ന " സിലിക്കൺ ഫെൻ " കമ്പനികളിൽ ഒന്നാണ്.
ആംഗസ് ഡീറ്റൺ ഇംഗ്ലീഷ് വിലാസം https://ml.wikipedia.org/wiki/Angus_Deaton
സാമ്പത്തികശാസ്ത്രത്തിനുള്ള 2015-ലെ നോബേൽ പുരസ്‌കാരം നേടിയ ബ്രിട്ടീഷ് വംശജനായ അമേരിക്കൻ പ്രൊഫസർ ആണ് ആൻഗസ് ഡീറ്റൺ .
(ജ:1945-സ്‌കോട്ട്‌ലൻഡിലെ എഡിൻബറോ)ഉപഭോഗം, ദാരിദ്ര്യം, ക്ഷേമം എന്നിവ സംബന്ധിച്ചുള്ള പഠനങ്ങളാണ് ഡീറ്റണെ പുരസ്‌കാരത്തിനർഹനാക്കിയത്.
അദ്ദേഹത്തിന്റെ പഠനങ്ങൾ ആധുനിക സൂക്ഷ്മ, സ്ഥൂല, വികസന സാമ്പത്തികശാസ്ത്രത്തെ ഏറെ സ്വാധീനിച്ചതായി റോയൽ സ്വീഡിഷ് അക്കാദമി ഓഫ് സയൻസ് വിലയിരുത്തുന്നു.
പഠന മേഖല
ദാരിദ്ര്യം കുറയ്ക്കാനും ജീവിതനിലവാരം ഉയർത്താനും വ്യക്തികളുടെ ഉപഭോഗതാത്പര്യങ്ങൾ പഠനവിധേയമാക്കണമെന്ന് ഡീറ്റൺ സിദ്ധാന്തിച്ചു.
വ്യത്യസ്ത ഉത്പന്നങ്ങൾക്കായി ഉപഭോക്താക്കൾ പണം ചെലവിടുന്ന വിധം, സമൂഹത്തിന്റെ എത്ര പണം ചെലവഴിക്കപ്പെടുന്നു, എത്ര നിക്ഷേപിക്കപ്പെടുന്നു, സമൂഹത്തിലെ ക്ഷേമവും ദാരിദ്ര്യവും എങ്ങനെ വിശകലനംചെയ്യാം എന്നിവയായിരുന്നു ഡീറ്റന്റെ പ്രധാന പഠനമേഖലകൾ.
അവലംബം പുറത്തേയ്ക്കുള്ള കണ്ണികൾ Angus Deaton's website home page
ആംഗസ് ഡാൽഗ്ലീഷ് ഇംഗ്ലീഷ് വിലാസം https://ml.wikipedia.org/wiki/Angus_Dalgleish
എച്ച്ഐവി / എയ്ഡ്സ് ഗവേഷണത്തിന് നൽകിയ സംഭാവനകളിലൂടെ പ്രശസ്തനായ ലണ്ടൻ യൂണിവേഴ്സിറ്റിയിലെ സെന്റ് ജോർജ്ജ് ഓൺകോളജി പ്രൊഫസറാണ് ആംഗസ് ജോർജ് ഡാൽഗ്ലീഷ് FRCP FRCPath FMedSci[(ജനനം: മെയ് 1950).
യുകെഐപി സ്ഥാനാർത്ഥിയായി ഡാൽഗ്ലീഷ് 2015 ൽ പാർലമെന്റ് മത്സരത്തിൽ പങ്കെടുത്തു.
ആംഗസ് ജോർജ്ജ് ഡാൽഗ്ലീഷ് 1950 മെയ് മാസത്തിൽ ലണ്ടനിലെ ഹാരോയിൽ ജനിച്ചു.
തുടക്കത്തിൽ ഹാരോ കൗണ്ടി സ്കൂൾ ഫോർ ബോയ്സിൽ വിദ്യാഭ്യാസം നേടിയ ഡാൽഗ്ലീഷ് ലണ്ടനിലെ യൂണിവേഴ്സിറ്റി കോളേജിൽ നിന്ന് മെഡിസിൻ, ശസ്ത്രക്രിയാ ബിരുദം നേടി.
അനാട്ടമിയിൽ ഇന്റർകലേറ്റഡ് ബാച്ചിലേഴ്സ് ബിരുദവും നേടി.
മെഡിക്കൽ ഗവേഷകനായി ജോലി
യുണൈറ്റഡ് കിംഗ്ഡത്തിലെ വിവിധ തസ്തികകൾക്ക് ശേഷം ക്വീൻസ്‌ലാന്റിലെ മൗണ്ട് ഈസയിലെ റോയൽ ഫ്ലൈയിംഗ് ഡോക്ടർ സർവീസിൽ ചേർന്ന ഡാൽഗ്ലീഷ് സിഡ്നിയിലെ ലുഡ്വിഗ് ഇൻസ്റ്റിറ്റ്യൂട്ട് ഫോർ കാൻസർ റിസർച്ചിലേക്ക് പോകുന്നതിനുമുമ്പ് ഓസ്‌ട്രേലിയയിലെ ബ്രിസ്‌ബേനിലെ വിവിധ ആശുപത്രികളിലെ സ്ഥാനങ്ങളിലൂടെ പുരോഗമിച്ചു.
പരിശീലനം പൂർത്തിയാക്കിയ ശേഷം 1984-ൽ ഇൻസ്റ്റിറ്റ്യൂട്ട് ഓഫ് കാൻസർ റിസർച്ചിൽ യുകെയിൽ ജോലിയിൽ പ്രവേശിച്ച ഡാൽഗ്ലീഷ് എച്ച്.ഐ.വിയുടെ പ്രധാന സെല്ലുലാർ റിസപ്റ്ററായി സിഡി 4 തിരിച്ചറിയാൻ സഹായിച്ചു.
1986-ൽ നോർത്ത്വിക്ക് പാർക്ക് ഹോസ്പിറ്റലിൽ ഒരു കൺസൾട്ടിംഗ് തസ്തികയിലേക്ക് നിയമിതനായി.
1991-ൽ ലണ്ടൻ സർവകലാശാലയിലെ സെന്റ് ജോർജ്ജ് ഓങ്കോളജി ഫൗണ്ടേഷൻ പ്രൊഫസറായി.
1994-ൽ ലണ്ടനിലെ ഇൻസ്റ്റിറ്റ്യൂട്ട് ഓഫ് കാൻസർ റിസർച്ചിലെ വിസിറ്റിംഗ് പ്രൊഫസറായി നിയമിതനായി.
1997-ൽ അദ്ദേഹം ഒനിവാക്സ് ലിമിറ്റഡ് സ്ഥാപിച്ചു.
കാൻസർ വാക്സിനുകൾ വികസിപ്പിക്കുന്ന സ്വകാര്യ ധനസഹായമുള്ള ബയോടെക്നോളജി കമ്പനിയിൽ അദ്ദേഹം റിസർച്ച് ഡയറക്ടർ സ്ഥാനം വഹിച്ചു.
2008 ൽ പാപ്പരത്തത്തിനായി ഫയൽ ചെയ്ത ശേഷം കമ്പനി 2013 ൽ പിരിച്ചുവിട്ടു.
ബയനോർ ഫാർമയിലെ മെഡിക്കൽ ബോർഡ് അംഗം കൂടിയാണ് ഡാൽഗ്ലീഷ്.
ഡൽ‌ഗ്ലീഷ് ഇമ്മോഡൂലോണിന്റെ ശാസ്ത്ര ഉപദേശക സമിതിയിൽ ഉണ്ട്.
കൂടാതെ തന്റെ ഗവേഷണ പ്രവർത്തനങ്ങൾ പ്രസിദ്ധീകരിക്കുന്നതിനായി അദ്ദേഹം നടത്തിയ ഒരു വെളിപ്പെടുത്തലായി ഇമ്മ്യൂണർ എ‌എസിൽ സ്റ്റോക്ക് ഓപ്ഷനുകൾ ഉണ്ട്.
2001 ൽ അക്കാദമി ഓഫ് മെഡിക്കൽ സയൻസസിന്റെ ഫെലോ ആയി തിരഞ്ഞെടുക്കപ്പെട്ട ഡാൽഗ്ലീഷ് റോയൽ കോളേജ് ഓഫ് ഫിസിഷ്യൻസിലെ റോയൽ കോളേജ് ഓഫ് പാത്തോളജിസ്റ്റുകളുടെ ഫെലോയും റോയൽ ഓസ്ട്രേലിയൻ കോളേജ് ഓഫ് ഫിസിഷ്യൻസിലെ ഫെലോയുമാണ്.
ആം ആദ്മീ ബീമാ യോജന ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേന്ദ്ര സർക്കാരിന്റെ സാമൂഹിക സുരക്ഷാ പദ്ധതികളായിരുന്ന ആം ആദ്മി ബീമാ യോജന,ജനശ്രി ബീമാ യോജന എന്നിവയെ ലയിപ്പിച്ച് 2013 ജനവരി 1 ന് തുടക്കമിട്ട ആരോഗ്യ ഇൻഷുറൻസ് പദ്ധതിയാണ് ആം ആദ്മീ ബീമാ യോജന .48 വിഭാഗങ്ങളിൽ പെടുന്ന കുടുംബങ്ങൾക്കാണ് പദ്ധതിയുടെ പ്രയോജനം ലഭിക്കുക.
18 നും 59 നും മധ്യേ പ്രായമുള്ളവർക്കാണ് ഇൻഷുറൻസ് പരിരക്ഷ ലഭിക്കുക.
ആംഗലസാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Angala_samrajyam ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എ.ആർ. രാജരാജവർമ്മ രചിച്ച സംസ്കൃത മഹാകാവ്യം ആണ് ആംഗലസാമ്രാജ്യം .
സംസ്കൃതാലങ്കാരികസിദ്ധാന്തങ്ങൾ അനുസരിച്ചുള്ള മഹാകാവ്യലക്ഷണങ്ങൾ ഉൾക്കൊണ്ട ഈ കൃതി, ബ്രിട്ടനിലെ വിക്ടോറിയയുടെ വജ്രജൂബിലി സംബന്ധിച്ച് രചിച്ചതാണ് .23 സർഗങ്ങളും 1910 പദ്യങ്ങളും ഉണ്ടീ ക്യതിയിൽ .
ആ കാലത്ത് രചനയാരംഭിച്ച ഈ മഹാകാവ്യം ആറു വർഷങ്ങൾക്കുശേഷം (1901) ടി.ഗണപതി ശാസ്ത്രിയുടെ ടിപ്പണിയോടുകൂടി പ്രകാശിതമായി.
ഇതിലെ 23 സർഗങ്ങളിലായി ബ്രിട്ടന്റെയും ഇന്ത്യയുടെയും ഭൂതകാലചരിത്രങ്ങളും, ഈ രാജ്യങ്ങൾ തമ്മിലുണ്ടായ സേവ്യസേവകബന്ധത്തിന്റെ രൂപപരിണാമങ്ങളും കല്പനാസമ്പന്നനായ ഒരു കവിയുടെ ശില്പനിപുണതയോടുകൂടി വർണിതമായിട്ടുണ്ട്.
ഒന്നാം സർഗത്തിൽ ലണ്ടൻനഗരത്തിന്റെ വർണനയോടുകൂടി ആരംഭിക്കുന്ന ഈ മഹാകാവ്യം 22-ാം സർഗത്തിൽ വിക്ടോറിയയുടെ ഭരണപരിഷ്കാരവിളംബരത്തിൽ എത്തിച്ചേരുന്നു.
അവസാനസർഗം ജൂബിലിമഹോത്സവത്തിന്റെ വർണനയാണ്.
ഇന്ത്യയിലെ ഹൈന്ദവ-മുസ്ലിം ഭരണചരിത്രം ദിങ്മാത്രദർശനം ചെയ്തുപോകുന്ന കവി, ടിപ്പുവിന്റെ പടയോട്ടക്കാലത്തെ വർണിക്കുവാൻ ഒരു സർഗം മുഴുവൻ (11) വിനിയോഗിച്ചിരിക്കുന്നു.
കെ.സി. കേശവപിള്ള 1910  ൽ  ഈ കാവ്യത്തെ മലയാളത്തിൽ വിവർത്തനം ചെയ്തു പ്രസിദ്ധീകരിച്ചിട്ടുണ്ട് .
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആംഗലസാമ്രാജ്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആംഗല മെർക്കൽ ഇംഗ്ലീഷ് വിലാസം https://ml.wikipedia.org/wiki/Angela_Merkel
ആംഗല മെർക്കൽ (ഉച്ചാരണം ˈaŋɡela doroˈteːa ˈmɛɐkəl അങ്കെല ഡൊറൊഹ്തെയ്യ മെർകെൽ ) (ജനനം: ജൂലൈ 17 , 1954, ഹാംബർഗ്‌, ജർമ്മനി ) ജർമ്മനിയുടെ പ്രഥമ വനിതാ ചാൻസലറാണ്.
(2005 നവംബർ 22)  ക്രിസ്ത്യൻ ഡെമോക്രാറ്റിക്‌ യൂണിയൻ (സി. ഡി. യു.) നേതാവായ ഏൻജല 2005 ഒക്ടോബറിൽ ജർമ്മനിയുടെ ചാൻസലറായി തിരഞ്ഞെടുക്കപ്പെട്ടു.
ചാൻസലർ പദവിയിലെത്തുന്ന ആദ്യ വനിതയാണിവർ, പഴയ കിഴക്കൻ ജർമ്മനി യിൽ നിന്നും ജർമ്മനിയുടെ ചാൻസലർ സ്ഥാനത്തെത്തുന്ന ആദ്യത്തെയാളും.
ഇപ്പോഴത്തെ യൂറോപ്യൻ യൂണിയൻ സമിതിയുടെ പ്രസിഡൻറ് അഥവാ അദ്ധ്യക്ഷയും മെർകെൽ ആണ്.
1954-ൽ പടിഞ്ഞാറൻ ജർമനിയിൽ ജനിച്ചു.
പ്രൊട്ടസ്റ്റന്റ് ദൈവശാസ്ത്രപണ്ഡിതനായിരുന്ന പിതാവിന്റെ സൗകര്യാർഥം കിഴക്കൻ ജർമനിയിലേക്ക് താമസം മാറ്റി.
വിദ്യാഭ്യാസകാലത്ത് ഭരണകക്ഷിയായ സോഷ്യലിസ്റ്റ് യൂണിറ്റി പാർട്ടിയുടെ യുവജനവിഭാഗമായ ഫ്രീ ജർമൻ യൂത്തിൽ അംഗമായി.
സംഘടനയുടെ സമര-പ്രചാരണവിഭാഗത്തിന്റെ സെക്രട്ട്രിയായിരുന്നു.
ലീപ്സിഗ് സർവകലാശാലയിൽ ഭൗതികശാസ്ത്രം പഠിച്ചു.
ക്വാണ്ടം കെമിസ്ട്രിയിൽ ഡോക്ട്രേറ്റ് നേടി.1989-ൽ രാഷ്ട്രീയപ്രവേശം.
കിഴക്കൻ ജർമനിയിലേ ആദ്യ ജനാധിപത്യ സർക്കാരിൽ ഉപവക്താവായി.
എെക്യ ജർമനി രുപീകരിച്ചപ്പോൾ 1990-ൽ അധോസഭയിലേക്ക് തിരഞ്ഞെടുക്കപ്പെട്ടു.1991-ൽ ഹെൽമുട്ട് കോൾ ചാൻസലറായപ്പോൾ വനിതാ-യുവജനക്ഷോമമന്ത്രിയായി.1994-ൽ പരിസ്ഥിതിമന്ത്രിയും.1998-ൽ സി.ഡി.യുവിന്റെ ആദ്യ വനിതജനറൽ സെക്രട്ട്രിയായി.2000-ൽ സി.ഡി.യു നേതൃതത്തിൽ എത്തിയ മെർക്കൽ 2005-ലെ തിരഞ്ഞെടുപ്പിൽ  വിജയിച്ച് ചാൻസലറായി.2013- ൽ ഭൂരിപക്ഷം വർധിപിച്ച്  മെർക്കൽ രണ്ടാംപ്രാവശ്യവും ചാൻസലറായി.
2007- ൽ യൂറോപ്യൻ  യൂണിയൻ പ്രസിഡന്റായി തിരഞ്ഞെടുക്കപ്പെട്ട മെർക്കൽ ജി-8 രാജ്യങ്ങളുടെ അധ്യക്ഷയായും പ്രവർത്തിച്ചു.
സവിശേഷതകൾ ബഹുമതികൾ ആദ്യ വനിതാചാൻസലർ.
ഭരണകക്ഷിയായ ക്രിസ്ത്യൻ ഡെമോക്രാറ്റിക്‌ യൂണിയന്റെ ആദ്യ വനിതാഅദ്ധ്യക്ഷ.
ഫോബസ് മാസികയുടെ ലോകത്തെ ഏറ്റവും കരുത്തയായ വനിത ​എന്ന വിഷേഷണം ഒൻപതാം തവണയും ലഭിച്ചു.
2015-ലെ ടൈം പേഴ്സൺ ഒാഫ് ദ ഇയർ അവാർഡ്.
'ചാൻസലർ ഒാഫ് ഫ്രീ വേൾഡ്' എന്നാണ് ടൈം മാസിക ഇവർക്ക് നൽകിയ വിശേഷണം.
കലയിലും മാധ്യമത്തിലും
പാരിസിൽ താമസിക്കുന്ന ഇംഗ്ലിഷ് നാടകക്രത്ത് നിക്ക് അവ്ഡെ രചിച്ച യൂറോപ്യൻ ത്രയത്തിൽ( ബ്രഗസ് , അന്റവർപ്പ് , ടെർവുറൽ )എന്നീ മൂന്നൂ നാടകങ്ങളിൽ ബ്രഗസിലും ടെർവുറലിലും മെർക്കൽ പ്രധാനകഥാപാത്രമാണ്.
മിച്ചൽ പറസ്ക്കോവിന്റെ നോവലായ ഇൻ സർച്ച് ഒാഫ് സിക്സ്പെൻസിൽ മെർക്കൽ എന്ന വനിതാസഖാവും അവരുടെ ഉറ്റസുഹൃത്തായി സ്ഷാബുല എന്ന വ്യക്തിയും ഉണ്ട്.
അമാൽഗം ഇംഗ്ലീഷ് വിലാസം https://ml.wikipedia.org/wiki/Amalgam_(chemistry) അമാൽഗം പരീക്ഷണം
രസം (mercury) പ്രധാനഘടകമായുള്ള മിശ്രലോഹത്തെയാണ് അമാൽഗം എന്നുപരയുന്നത്.
സിൽവർ അമാൽഗം, ഗോൾഡ് അമാൽഗം, സോഡിയം അമാൽഗം എന്നിവ ഉദാഹരണങ്ങൾ.
വെള്ളിയുടെയും സ്വർണത്തിന്റെയും അമാൽഗങ്ങൾ ചെറിയ തോതിൽ പ്രകൃതിയിൽ സ്ഥിതിചെയ്യുന്നുണ്ട്.
ബവേറിയയിലെ ചില രസഖനികളിൽ 36 ശതമാനം വെള്ളിയും 46 ശതമാനം രസവും അടങ്ങുന്ന ക്രിസ്റ്റലാകൃതിയുള്ള സിൽവർ അമാൽഗം കണ്ടെടുത്തിട്ടുണ്ട്.
ബ്രിട്ടിഷ് കൊളംബിയയിലെ പ്ലാറ്റിനം മേഖലകളിൽ ഗോൾഡ് അമാൽഗം കണ്ടുകിട്ടിയിട്ടുണ്ട്.
അമാൽഗങ്ങളെ കൃത്രിമമായി നിർമ്മിക്കാൻ നാലു പ്രധാന മാർഗങ്ങൾ സ്വീകരിക്കാവുന്നതാണ്.
ലോഹത്തെയും രസത്തെയും ഗാഡസമ്പർക്കത്തിനു വിധേയമാക്കുക.
സ്വർണം, വെള്ളി, ആർസനിക് , കാഡ്മിയം , സോഡിയം എന്നീ ലോഹങ്ങളുടെ അമാൽഗം ഇങ്ങനെ ലഭ്യമാക്കാം.
ലോഹത്തെ മെർക്കുറി ലവണലായനിയിൽ മുക്കിയിടുക.
ചെമ്പ്, സ്വർണം, പ്ളാറ്റിനം എന്നിവയുടെ അമാൽഗം ഇപ്രകാരം നിർമ്മിക്കാം.
ലോഹത്തെ കാഥോഡ് ആക്കിവച്ച് മെർക്കുറി ലവണലായനിയെ വൈദ്യുത വിശ്ളേഷണ വിധേയമാക്കുക.
ലോഹലവണലായനിയെ രസവുമായി സമ്പർക്കത്തിലാക്കിവയ്ക്കുക.
അമാൽഗങ്ങൾ ഉണ്ടാകുമ്പോൾ സാമാന്യേന താപീയവ്യതിയാനങ്ങൾ ഗണ്യമായ തോതിലുണ്ടാവുകയില്ല.
എങ്കിലും സോഡിയം , പൊട്ടാസ്യം എന്നിവയുടെ അമാൽഗങ്ങൾ ഉണ്ടാകുമ്പോൾ താപം ഉൻമുക്തമാകുന്നു; ബിസ്മത്ത്, ലെഡ് എന്നിങ്ങനെ ചില ലോഹങ്ങളുടെ കാര്യത്തിൽ താപം അവശോഷിത (absorbed)മാകുന്നു.
താപം വർധിപ്പിച്ചും മർദനത്തിനു വിധേയമാക്കിയും അമാൽഗങ്ങളിൽനിന്നും മെർക്കുറി നീക്കം ചെയ്യാം.
രസത്തിന് സ്വർണത്തോടും വെള്ളിയോടും ബന്ധുത (affinity) കൂടുതലാണ്.
ആകയാൽ അവയുടെ അമാൽഗങ്ങൾ എളുപ്പത്തിൽ ഉണ്ടാകുന്നു.
ഈ സവിശേഷതയുപയോഗിച്ച് ചരൽ, ശിലാശകലങ്ങൾ എന്നിവയിൽനിന്ന് സ്വർണം എളുപ്പത്തിൽ വീണ്ടെടുക്കാവുന്നതാണ്.
സ്വർണനിഷ്കർഷണ വിദ്യകളിൽ അമാൽഗന പ്രക്രിയയും ഉൾപ്പെടുന്നു.
സ്വർണത്തിന്റെ അമാൽഗം സ്വർണം പൂശലിനും വെള്ളിയുടെ അമാൽഗം വെള്ളി പൂശലിനും ഉപയോഗിക്കാം.
കണ്ണാടിയിൽ രസം പൂശുന്നതിന് വെള്ളി അമാൽഗം പ്രാചീനകാലത്ത് ഉപയോഗിച്ചിരുന്നു.
കേടുവന്ന പല്ലുകളുടെ പോട് അടയ്ക്കുന്നതിന് സിൽവർ, ടിൻ എന്നിവയുടെ അമാൽഗങ്ങൾ ഉപയോഗിക്കാറുണ്ട്.
മാംഗനീസ് , ചെമ്പ് , സിങ്ക് എന്നിവയൊഴിച്ചുള്ള ആദ്യവരി സംക്രമണമൂലകങ്ങളുടെ രസത്തിലെ ലേയത്വം വളരെ കുറവാണ്.
ടാന്റലം , പ്ലാറ്റിനം എന്നീ ലോഹങ്ങളുടെ ലേയത്വവും താരതമ്യേന കുറവാണ്.
രസത്തിലെ ലേയത്വം വളരെ കുറവും, താപനിലക്കനുസരിച്ച് ലേയത്വത്തിനു വ്യതിയാനം വരാതെയുമുള്ള മൂലകമാണ് ഇരുമ്പ് .
അതുകൊണ്ടുതന്നെ പഴയകാലം മുതൽക്കേ ഇരുമ്പുകുപ്പികളിലാണ് രസത്തിന്റെ ക്രയവിക്രയം നടത്താറ്.
അവലംബം അമാൽഗം ഫില്ലിംഗ് അമാൽഗം അമാൽഗം മെർക്കുറി ഫില്ലിംഗ് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമാൽഗം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമാൽഗമേഷൻ ഇംഗ്ലീഷ് വിലാസം https://ml.wikipedia.org/wiki/Consolidation_(business) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
രണ്ടോ അതിലധികമോ കമ്പനികൾ സംയോജിപ്പിച്ച് ഒരു പുതിയ കമ്പനി രുപപ്പെടുന്ന പ്രക്രിയയാണ് അമാൽഗമേഷൻ ( ഇംഗ്ലീഷ്: amalgamation ) .
ഇത് കൺസോളിഡേഷൻ ( ഇംഗ്ലീഷ്: consolidation ) എന്നും അറിയപ്പെടുന്നു.
നിലവിലുള്ള ഇരു കമ്പനികളുടെ അല്ലാത്ത ഒരു നിയമപരമായ വ്യക്തിത്വം പുതിയ കമ്പനിക്ക് കിട്ടുന്നു.
ഇരു കമ്പനികളുടെ മൊത്തം ആസ്തി ബാദ്ധ്യതകൾ പുതിയ കമ്പനി ഏറ്റെടുക്കുന്നു.
ഇത് ലയനത്തിൽ(merger) നിന്ന് വ്യത്യസ്തമാണ്.
ഉദാഹരണം :എ കമ്പനി ബി എന്ന കമ്പനിയുമായി ചേർന്ന് സി എന്ന പുതിയ കമ്പനി രൂപപ്പെടുന്നു.
നോർത്ത് മലബാർ ഗ്രാമിൺ ബാങ്ക് ,സൗത്ത് മലബാർ ഗ്രാമിൺ ബാങ്കുമായി ചേർന്ന് കെരള ഗ്രമിൺ ബാങ്ക് ആയി മാറി.
അമാൽഗമേഷനും ലയനവും തമ്മിലുള്ള വ്യത്യാസം # അമാൽഗമേഷൻ ലയനം അർത്ഥം രണ്ടോ അതിലധികമോ കമ്പനികൾ സംയോജിപ്പിച്ച് ഒരു പുതിയ കമ്പനി രുപപ്പെടുന്ന പ്രക്രിയയാണ് അമാൽഗമേഷൻ ഒരു നിലവിലുള്ള കമ്പനി
ഒന്നൊ അതിലധികമോ കമ്പനികളെ ഏറ്റെടുക്കുക കമ്പനികലുടെ എണം 3 2 പുതിയ കമ്പനി രൂപപ്പെട്ടവ 1 0 അവലംബം ↑ ↑
അമിട്രിപ്ടൈലിൻ
അമിട്രിപ്ടൈലിൻ ഒരു മാനസികരോഗങ്ങൾക്കുപയോഗിക്കുന്ന മരുന്ന് ആകുന്നു.
ഡിപ്രഷൻ, ആകാംഷാരോഗം, ശ്രദ്ധ കേന്ദ്രീകരിക്കാനാവാത്ത വസ്ഥ, ഹൈപ്പർ ആക്റ്റിവിറ്റി ഡിസോഡർ, ബൈപൊളാർ ഡിസോർഡർ തുടങ്ങിയവയ്ക്കള്ള ചികിത്സയ്ക്കായി ഉപയൊഗിക്കുന്നു.
↑ Archived 2014-07-14 at the Wayback Machine .
അമിട്രോഫിക് ലാറ്ററൽ സ്‌ക്ലീറോസിസ് ഇംഗ്ലീഷ് വിലാസം https://ml.wikipedia.org/wiki/Amyotrophic_lateral_sclerosis
അമിട്രോഫിക് ലാറ്ററൽ സ്‌ക്ലീറോസിസ് അഥവാ മോട്ടോർ ന്യൂറോൺ ഡിസീസ് , എ എൽ എസ് എന്ന ചുരുക്കപ്പേരിൽ അറിയപ്പെടുന്നു.
പേശികളുടെ പ്രവർത്തനങ്ങളെ നിയന്ത്രിക്കുന്ന നാഡീകോശങ്ങൾക്കുണ്ടാകുന്ന നാശമാണ് മോട്ടോർ ന്യൂറോൺ ഡിസീസ്.
മസ്തിഷ്ക്കത്തിലേക്കും സുഷുമ്നാകണ്ഡത്തിലേയും പേശീചാലകനാഡീകോശങ്ങളെ ബാധിക്കുന്ന പരസ്പര ബന്ധിതമായ രോഗങ്ങളുടെ കൂട്ടമാണിത്.
മസ്തിഷ്കത്തിൽ നിന്നും പേശികളിലേക്ക് വൈദ്യുതാവേഗങ്ങളുടെ രൂപത്തിൽ നിർദ്ദേശങ്ങൾ എത്തിക്കുന്ന നാഡീകോശങ്ങളാണ് മോട്ടോർ ന്യൂറോണുകൾ.
ഈ കോശങ്ങൾക്കുണ്ടാകുന്ന അപചയങ്ങൾ അവശതക്കും തേയ്മാനത്തിനും ഇടയാക്കും.
അതിന്റെ ഫലമായി പേശികളുടെ ബലക്ഷയവും തുടർന്ന് ആ ശരീരഭാഗത്തിന്റെ ചലനം നഷ്ടപ്പെടുന്ന അവസ്ഥയിൽ എത്തിച്ചേരും.
വളരെ അപൂർവമായേ ഈ രോഗം കാണപ്പെടൂ.
സ്ത്രീകളേക്കാൾ പുരുഷന്മാരിലാണ് മോട്ടോർ ന്യൂറോൺ ഡിസീസ് കാണപ്പെടുന്നത്.
40 വയസ്സിനു ശേഷമാണു ഈ രോഗം കൂടുതലായി ബാധിക്കുന്നത്.
പാരമ്പര്യ സാഹചര്യം വഴിയും ഈ രോഗം പിടിപെടാം.
പാരമ്പര്യമായി കാണപ്പെടുന്ന രോഗമായതിനാൽ അത്തരം കുട്ടികളിൽ ജനിച്ച് നടക്കുന്ന പ്രായത്തിനു മുമ്പായി രോഗലക്ഷണങ്ങൾ കാണും.
പാരമ്പര്യേതരമായ കാരണങ്ങൾ കണ്ടു പിടിക്കാൻ വൈദ്യശാസ്ത്രത്തിനു ഇതേ വരെ കഴിഞ്ഞിട്ടില്ല.
അമിട്രോഫിക് ലാറ്ററൽ സ്‌ക്ലീറോസിസ്(എ എൽ എസ്),പ്രോഗ്രസ്സീവ് ബൾബർ പാഴ്സി,പ്രൈമറി ലാറ്റൽ സ്ക്ലീറോസിസ് എന്നിവയാണ് സാധാരണയായി കാണപ്പെടുന്ന മോട്ടോർ ന്യൂറോൺ ഡിസീസുകൾ.
പോളിയോ രോഗത്തിൽ നിന്ന് മോചിതരാവുന്നവർക്ക് വർഷങ്ങൾക്ക് ശേഷം പിടിപെടാൻ സാധ്യതയുള്ള പോസ്റ്റ് പോളിയോ സിൻട്രോമും മോട്ടോർ ന്യൂറോൺ ഡിസീസാണ്.
മോട്ടോർ ന്യൂറോൺ ഡിസീസുകൾക്ക് പല ഘട്ടങ്ങളിലായി പല രോഗ ലക്ഷണങ്ങളാണ് ഉണ്ടാകുന്നത്.
പ്രാരംഭഘട്ടം രോഗിക്ക് സാധനങ്ങൾ എടുക്കാനോ പിടിക്കാനോ കഴിയാത്ത വിധത്തിൽ ബലക്കുറവ് തോന്നുന്നു.
തളർച്ച പേശികളിൽ വേദനയും പിടുത്തവും.
ആഗ്രഹിക്കുന്നത്ര എളുപ്പത്തിൽ പേശികൾ ചലിപ്പിക്കാൻ പറ്റാതാകുക.
വിക്കിയും മുറിഞ്ഞുമുള്ള സംസാരം.
പെരുമാറ്റത്തിൽ ഒരു മന്ദത അനുഭവപ്പെടുന്നു.
ശരീരഭാരം നഷ്ടപ്പെടുന്നു.
രണ്ടാംഘട്ടം പേശികളുടെ ബലക്കുറവ്.
പേശികളിൽ ചുരുങ്ങുന്നത് മൂലം ചലനസ്വാതന്ത്ര്യം കുറയുന്നു.
ചില പേശികൽ ചലിപ്പിക്കാനേ കഴിയാതാകുന്നു.
വായിൽ ഉമിനീർ ഗ്രന്ഥികളുടെ പ്രവർത്തനം നിയന്ത്രിക്കാനാവാതെ വരുന്നു.
നിയന്ത്രണാതീതമായ കോട്ടുവായിടൽ ,അതുമൂലം താടിയെല്ലിനു വല്ലാത്ത വേദന അനുഭവപ്പെടുന്നു.
സംസാരത്തിൽ കൂടുതൽ ബുദ്ദിമുട്ടുകൾ ഉണ്ടാകുന്നു.
ഓർമ്മക്കുറവ് ,ചില കാര്യങ്ങൾ വിട്ടു പോകൽ,പുതുതായി ഒന്നും പഠിക്കാൻ കഴിയാതെ വരുന്നു.
ശ്വാസതടസ്സം.
കിടക്കുമ്പോഴും ഉറങ്ങുമ്പോഴും ശ്വാസതടസ്സം മൂലം വിശ്രമം കിട്ടത്ത അവസ്ഥ.
അവസാനഘട്ടം ശരീരം പൂർണ്ണമായും തളർന്നു പോകുന്നു .
ശ്വാസതടസ്സം കഠിനമാകുന്നു.
ഓക്സിജൻ മാസ്ക് ആവശ്യമായി വരുന്നു.
ശാരീരിക പരിശോധനക്കൊപ്പം കൃത്യമായ നാഡീപരിശോധനയും ഉണ്ടെങ്കിലേ ഇത്തരം രോഗങ്ങളെ തിരിച്ചറിയാൻ കഴിയൂ.
ഇലക്ട്രൊ മയോഗ്രഫി , എം.ആർ.ഐ സ്കാനിംഗ് , രക്തം , മൂത്രം മുതലായ ശരീര ദ്രവങ്ങളുടെ ലബോറട്ടറി ടെസ്റ്റുകൾ, മസിൽ ബയോപ്സി എന്നവ രോഗ നിർണ്ണയത്തിനു ഉപയോഗിക്കുന്ന മാർഗ്ഗ്ങ്ങളാണ്.
നിർദ്ദിഷ്ട ചികിൽസാ മാർഗ്ഗങ്ങളോ പൂർണ്ണ രോഗശമനമോ ഈ രോഗത്തിനില്ല.
റിലുസോൾ(റിലുടെക്) എന്ന ഒരു മരുന്നു മാത്രമാണു നിലവിൽ ചികിൽസക്കായി ഉപയോഗിക്കുന്നത്.
രോഗിക്ക് രണ്ടോ മൂന്നോ മാസം ആയുസ്സ് നീട്ടാൻ കഴിയുമെന്നല്ലാതെ പൂർണ്ണരോഗശമനമാർഗ്ഗം കണ്ടുപിടിച്ചിട്ടില്ല.
രോഗലക്ഷണങ്ങൾക്കനുസരിച്ച് വേദനകൽ കുറക്കുക,രോഗിക്ക് കഴിയുന്നത്ര സാധാരണ ജീവിതം നയിക്കുന്നതിനു വെണ്ട സഹായങ്ങൾ ചെയ്തു കൊടുക്കുകഎന്നതു മാത്രമാണു ചെയ്യാവുന്നത്.
ഫിസിയോ തെറാപ്പി , സ്പീച്ച് തെറാപ്പി , റീഹബിലിറ്റേഷൻ മുതലായ മാർഗ്ഗങ്ങൾ ഫലപ്രധമായി ഉപയോഗിക്കുന്നുണ്ട്.
അവലംബങ്ങൾ ↑ 1 2 3 ↑
അമിക്കസ് ക്യൂറി ഇംഗ്ലീഷ് വിലാസം https://ml.wikipedia.org/wiki/Amicus_curiae ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
ഒരു വ്യവഹാരത്തിൽ തീരുമാനമെടുക്കുന്നതിന് സഹായകരമായ വിവരങ്ങൾ നൽകുന്ന, ആ വ്യവഹാരത്തിൽ കക്ഷിയല്ലാത്ത ഒരാളോ ഒരു സംഘമോ ഒരു സ്ഥാപനമോ ആണ് അമിക്കസ് ക്യൂറി .
കോടതിയുടെ സുഹൃത്ത് എന്നാണ് അമിക്കസ് ക്യൂറി എന്ന ലാറ്റിൻപദപ്രയോഗത്തിന്റെ ഭാഷാർഥം.
അവലംബം http://www.scotusblog.com/reference/educational-resources/glossary-of-legal-terms/ http://blogs.rediff.com/ajay-gautam/2010/08/14/amicus-curiae-meaning-definition/ Archived 2012-04-14 at the Wayback Machine .
അമാൽഗനം ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഇംഗ്ലീഷ് വിലാസം https://ml.wikipedia.org/wiki/Pan_amalgamation
സ്വർണം , വെള്ളി എന്നീ ലോഹങ്ങളെ മണലിൽനിന്നോ അയിരുകളിൽനിന്നോ രസം (mercury) ഉപയോഗിച്ചു നിഷ്കർഷണം ചെയ്യുന്ന പ്രക്രിയെ അമാൽഗനം എന്നു പറയുന്നു.
അയിരുകൾ വെള്ളത്തിലിട്ടു ശകലീകരിച്ചശേഷം രസം ചേർത്തു തീവ്രമായി ഇളക്കുമ്പോൾ അവയിലുള്ള സ്വർണത്തോടോ വെള്ളിയോടോ ഗാഡമായി ചേർന്ന് അമാൽഗം ഉണ്ടാകുന്നു.
അനന്തരം കൂടുതൽ ജലം ചേർത്തു നേർപ്പിച്ച് മന്ദമായി ഇളക്കിയാൽ അമാൽഗങ്ങളും അധികമുള്ള രസവും ഒട്ടിച്ചേർന്ന് താഴോട്ട് അടിഞ്ഞുകൂടുന്നു.
ജലം പ്രവഹിപ്പിച്ച് അപദ്രവ്യങ്ങൾ നീക്കം ചെയ്തശേഷം അമാൽഗം പുറത്തെടുത്ത് ഫിൽട്ടർ സഞ്ചികൾക്കകത്തുവച്ചു തപിപ്പിച്ചാൽ രസം ബാഷ്പീകരിച്ചു നിഷ്കാസിതമാവുകയും ലോഹം ശേഷിക്കുകയും ചെയ്യുന്നു.
സ്വർണത്തിന്റെ അയിരുകളിൽ വെള്ളിയുടെയും വെള്ളിയുടെ അയിരുകളിൽ സ്വർണത്തിന്റെയും അംശങ്ങൾ എപ്പോഴും ഉണ്ടായിരിക്കുമെന്നതിനാൽ നിഷ്കർഷണം ചെയ്തുകിട്ടിയ ലോഹം വീണ്ടും ശുദ്ധീകരിക്കേണ്ടതുണ്ട്.
ഈ പ്രക്രിയക്ക് വളരെ പഴക്കമുണ്ടെന്ന് ശാസ്ത്രചരിത്രം പറയുന്നു.
പ്ലീനിയുടെ (എ.ഡി. 23-79) ഗ്രന്ഥത്തിൽ (Natura History) ഇതിനെപ്പറ്റി പരാമർശമുണ്ട്.
അവലംബം അമാൽഗനം അമാൽഗനം പ്രോസസ് അമാൽഗനം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമാൽഗനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമാൽറിക്ക് ഇംഗ്ലീഷ് വിലാസം https://ml.wikipedia.org/wiki/Amalric_I_of_Jerusalem
ജറുസലേമിലെ രണ്ടു രാജാക്കൻമാരായിരുന്നു‍ അമാൽറിക്ക്  ഒന്നാമനും (1135-74) അമാൽറിക് രണ്ടാമനും (1144-1205).
ഇവരെ പൊതുവെ അമാൽറിക്ക് എന്നാണ് അറിയപ്പെട്ടിരുന്നത്.
അമാൽറിക്ക് I
ജ്യേഷ്ഠസഹോദരനായ ബാൾഡ്വിനെ (III) തുടർന്ന് 1164-ൽ രാജാവായി.
ഈജിപ്റ്റിനെ കീഴടക്കാൻ നൂറുദ്ദീനോട് ഇദ്ദേഹം അഞ്ചു സംവത്സരക്കാലം നിരന്തരം യുദ്ധം ചെയ്തു.
ഈജിപ്തിലെ ഖലീഫയുടെ നിര്യാണത്തെത്തുടർന്ന് (1171) നൂറുദ്ദീന്റെ സൈന്യാധിപനായ ഷർക്കിന്റെ അനന്തരവനായ സാലാവുദ്ദീൻ ഈജിപ്തിൽ രാജാവായതോടുകൂടി അമാൽറിക്കിനു തന്റെ ലക്ഷ്യം ഉപേക്ഷിക്കേണ്ടിവന്നു.
ബൈസാന്തിയൻ സാമ്രാജ്യവുമായി അടുത്തബന്ധം പുലർത്തുന്നതിൽ അമാൽറിക്ക് പ്രത്യേകം നിഷ്കർഷിച്ചു.
അമാൽറിക്ക് ഒരു പണ്ഡിതൻ കൂടിയായിരുന്നതായി കരുതപ്പെടുന്നു.
1174-ൽ അമാൽറിക്ക് നിര്യാതനായി.
അമാൽറിക്ക് II
സൈപ്രസിലെയും ജറുസലേമിലെയും രാജാവ്.
സൈപ്രസിലെ രാജാവ് നിര്യാതനായപ്പോൾ അദ്ദേഹത്തിന്റെ സഹോദരനായ അമാൽറിക്ക് സൈപ്രസിലെ രാജാവായി.
അമാൽറിക്ക് I-ന്റെ പുത്രിയായ ഇസബെല്ലയെ ആണ് അമാൽറിക്ക് II വിവാഹം ചെയ്തിരുന്നത്.
അമാൽറിക്ക് I-ന്റെ നിര്യാണത്തോടെ (1174) അമാൽറിക്ക് II ജറുസലേമിലെയും രാജാവായി.
ഈജിപ്തുമായി ഇദ്ദേഹം അഞ്ചുകൊല്ലത്തെ അനാക്രമണ സന്ധിയുണ്ടാക്കി, സമാധാനം സ്ഥാപിച്ചു (1198).
ഈ സന്ധി വീണ്ടും ആറു കൊല്ലത്തേക്ക് (1204) പുതുക്കുകയുണ്ടായി.
1205-ൽ അമാൽറിക്ക് II നിര്യാതനായി.
തുടർന്ന് ജറുസലേമിന്റെ ഭരണാവകാശം ഇസബെല്ലയുടെ പുത്രിയായ മേരിക്കു ലഭിച്ചു.
സൈപ്രസിലെ ഭരണാവകാശം അമാൽറിക്ക് II-ന്റെ പുത്രനായ ഹഗ്ഗിനു ലഭിക്കുകയുണ്ടായി.
അവലംബം അമാൽറിക്ക് Archived 2016-03-05 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമാൽറിക്ക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമിത അഗ്ഗർവാൾ
അമിത അഗർവാൾ (ജനനം: 1960) ഒരു ഇന്ത്യൻ ക്ലിനിക്കൽ ഇമ്മ്യൂണോളജിസ്റ്റും വാതരോഗ വിദഗ്ധനും ലഖ്‌നൗവിലെ സഞ്ജയ് ഗാന്ധി പോസ്റ്റ് ഗ്രാജ്വേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ക്ലിനിക്കൽ ഇമ്മ്യൂണോളജി ആൻഡ് റുമാറ്റോളജി വിഭാഗത്തിലെ പ്രൊഫസറും മേധാവിയുമാണ്.
ഓട്ടോ ഇമ്മ്യൂൺ റുമാറ്റിക് രോഗങ്ങളെക്കുറിച്ചുള്ള പഠനത്തിന് പേരുകേട്ട അഗർവാൾ, ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ശകുന്തള അമീർ ചന്ദ് അവാർഡിന് അർഹയാണ്, കൂടാതെ നാഷണൽ അക്കാദമി ഓഫ് സയൻസസ്, ഇന്ത്യ , നാഷണൽ അക്കാദമി ഓഫ് മെഡിക്കൽ സയൻസസ് , നാഷണൽ അക്കാദമി ഓഫ് മെഡിക്കൽ എന്നിവയുടെ തിരഞ്ഞെടുക്കപ്പെട്ട ഫെലോയുമാണ്.
ശാസ്ത്രങ്ങൾ .